**Damon Albarn**, nado o 23 de marzo de 1968 en Whitechapel, (Tower Hamlets, Londres) é un cantante e compositor inglés coñecido principalmente por ser o vocalista da banda de britpop Blur.

Participou das bandas Circus, Real Lives e The Aftermath. É o actual vocalista de Blur e o principal responsable da banda Gorillaz, un dos seus proxectos paralelos máis coñecidos. Tamén participou nos proxectos *The Good, the Bad & the Queen*, *Monkey: Journey to the West* e *Mali Music*.

Biografía
---------

### Primeiros anos

Albarn pasou a súa infancia en Leytonstone cos seus pais, Hazel e Keith, e a súa irmá Jessica. Durante uns meses a familia viviu en Turquía e cando volveu a Inglaterra mudáronse a Colchester, Essex, debido ao traballo do seu pai, que era mestre. Albarn entón asistíu ao Stanway Comprehensive School. El coñeceu alí ao futuro guitarrista de Blur Graham Coxon e atopou que lle gustaban as mesmas bandas, como The Jam, The Kinks ou The Human League.

Despois de rematar a secundaria, Albarn mudouse para Londres para asistir á East 15 Acting School, perdendo o contacto con Coxon. Deixou a escola despois dun ano porque non era un bo actor (a pesar de que actuou na película *Face* en 1997) e comezou a compoñer e a tocar música. Algunhas das cancións que compuxo nese tempo convertéronse en temas de Blur, como "Birthday", do seu álbum de debut *Leisure*.

### Blur

En 1988 Albarn matriculouse na Goldsmiths College en New Cross, Londres. Alí volveu a atoparse con Coxon. Despois de gravar unha serie de demos xuntos, os dous formaron Circus, e Coxon presentoulle a Albarn a Alex James. Coa entrada posteriormente de Dave Rowntree, a banda comezou a tocar como Seymour. Máis adiante abanda asinaría coa Food Records e cambiaría o seu nome a Blur.

Albarn e Blur gañaron éxito comercial e da crítica co seu disco *Parklife* en 1994, e Albarn converteuse nun dos líderes do movemento britpop. Ese éxito foi compartido coa banda Oasis coa que tiñan unha grande rivalidade, alimentada polos medios de comunicación.

Á altura do ano 2006 Blur leva editados sete álbums, cinco dos cales chegaron ao número 1 no Reino Unido. Albarn escribía a maioría das letras das cancións editadas pola banda dende a súa formación. El dixo publicamente que agarda o regreso de Graham Coxon, que deixou a banda pouco antes de editar *Think Tank*, para producir máis material; porén, Coxon rexeitou volver, e Albarn anunciou en setembro 2005 que el vai tocar a guitarra no seguinte traballo de Blur.

### Gorillaz

Albarn formou a banda virtual de rock Gorillaz co creador de *Tank Girl*, Jamie Hewlett, en 1999. Cunha deliberadamente ambigua formación, o grupo leva editados dous álbums ata a data. A súa música ten colaboracións de Danger Mouse, Simon Tong (que tamén tocou a guitarra con Blur en directos), Miho Hatori, Sweetie Irie, De La Soul, Bootie Brown, MF Doom, Redman, Tina Weymouth, Roots Manuva, Neneh Cherry, Rosie Wilson, Martina Topley-Bird, Dennis Hopper, Ike Turner e Del The Funkee Homosapien entre outros.

*Gorillaz* e *Demon Days* (os dous discos da banda) funcionaron moi ben tanto en Estados Unidos como no Reino Unido, así como os seus sinxelos, "Clint Eastwood", "Feel Good Inc." ,"19-2000", "DARE", "Dirty Harry" e "Kids With Guns / El Mañana".

### Carreira en solitario

Albarn editou *Mali Music* en 2002, gravado en Malí durante unha viaxe que fixo para apoiar a Oxfam no ano 2000. Tamén visitou Nixeria para gravar co batería africano Tony Allen. Albarn dixo que lle gustaría producir un álbum de Blur en Bagdad porque lle "gusta o estilo musical iraquí".

Tamén editou *Democrazy* no 2003, unha colección de demos que gravou mentres estaba en hoteis durante a xira estadounidense do álbum de Blur *Think Tank*.

Albarn tamén apareceu noutras obras relacionadas. O seu tema "Closet Romantic" está na banda sonora de *Trainspotting* xunto cunha das primeiras gravacións de Blur, "Sing". O álbum de The Rentals de 1999 *Seven More Minutes* conta con Albarn na canción "Big Daddy C". Na edición de Fatboy Slim de 2004 *Palookaville* Albarn canta no tema "Put It Back Together".

| * v
* c
* e
Blur |
| --- |
| 
* **Damon Albarn**
* **Alex James**
* **Dave Rowntree**
* **Graham Coxon**

 |
| Álbums de estudio | 
* *Leisure*
* *Modern Life Is Rubbish*
* *Parklife*
* *The Great Escape*
* *Blur*
* *13*
* *Think Tank*
* *The Magic Whip*
* *The Ballad of Darren*

 |
| Recompilatorios | 
* *The Special Collectors Edition*
* *The Brit Pop Blur Box*
* *Bustin' + Dronin'*
* *The 10 Year Limited Edition Anniversary Box Set*
* *Blur: The Best Of*
* *Midlife: A Beginner's Guide to Blur*
* *Blur 21*

 |
| Sinxelos | 
* "She's So High"
* "There's No Other Way"
* "Bang"
* "Popscene"
* "For Tomorrow"
* "Chemical World"
* "Sunday Sunday"
* "Girls & Boys"
* "To the End"
* "Parklife"
* "End of a Century"
* "Country House"
* "The Universal"
* "Stereotypes"
* "Charmless Man"
* "Beetlebum"
* "Song 2"
* "On Your Own"
* "M.O.R."
* "Tender"
* "Coffee & TV"
* "No Distance Left to Run"
* "Music Is My Radar"
* "Out of Time"
* "Crazy Beat"
* "Good Song"
* "Fool's Day"
* "Under the Westway"/"The Puritan"
* "Go Out"
* "Lonesome Street"

 |

|  |  |
| --- | --- |
| Control de autoridades | 
* Wd: Q272069
* WorldCat
* VIAF: 17421456
* Allmovie: p230178
* AllMusic: mn0000668164
* AlloCiné: 26484
* BNE: XX1502205
* BNF: 14025704n
* DeutscheBio: 135275245
* Discogs: 3882
* EBID: ID
* Europeana: ID
* FAST: 1535388
* Filmportal: ID
* Genius: Damon-albarn
* GND: 135275245
* IMDb: nm0016332
* ISNI: 0000000108754251
* LCCN: n97085620
* MusicBrainz: ID
* NKC: xx0042289
* NNDB: 000095416
* NPG: mp59417
* RocksBackpages: damon-albarn
* Songkick: 205139
* SUDOC: 168995603
* Theatricalia: 2bxx
* TMDb: 64188

 |